Bob Mould

**Bob Mould** (født 16. oktober 1960) er en amerikansk musiker best kjent som gitarist, vokalist og låtskriver i bandene Hüsker Dü på 1980-tallet og Sugar på 1990-tallet.

## Musikalsk karriere
### Hüsker Dü

Hüsker Dü ble startet sent på 1970-tallet etter at Mould flyttet til Minneapolis for å gå på Macalester College. Bandet fikk tidlig oppmerksomhet som et aggressivt hardcoreband på det uavhengige plateselskapet SST Records. Hüsker Dü endret seg musikalsk over tid etter bidrag fra de øvrige bandmedlemmene, Grant Hart og Greg Norton, med melodiske melodier til gruppens eksplosive sound. Bandet ble senere en av hoved-innflytelsene på sjangeren som senere ble kjent som alternativ rock. Både Mould og tidligere bandkamerat Grant Hart har stått fram som homofil, og det gikk rykter om at de to skulle ha vært romantisk involvert. Begge har imidlertid benektet å noensinne hatt et forhold.

På midten av 1980-tallet signerte Hüsker Dü med Warner Bros, men de gav ut bare to album før de bittert oppløste bandet. Mould og Hart kommer stadig med negative utspill mot hverandre gjennom pressen, selv om de i 2004 spilte sammen på en veldedighetskonsert.

### Solokarriere
Moulds første soloalbum kom mer enn ett år etter at Hüsker Dü ble oppløst. Med debuten *Workbook* fra 1989 forlot Mould sitt tidligere varemerke med forvrengte gitarer, og satset i stedet på akustiske gitarer og celloer. På oppfølgeren *Black Sheets of Rain* fra 1991 gikk Mould tilbake til sin tidligere forvrengte sound, og tilbakekalte noen av de mest bråkete og intense øyeblikkene i Hüsker Dü.

Mould startet så bandet Sugar, et band som senere ble populært blant de amerikanske studentkretsene på midten av 1990-tallet. Sugar gav ut to album, en EP, og en samleplate med b-sider før de ble oppløst. Mould returnerte til studioet som soloartist med å gi ut en selvtitulert plate (som ofte har blitt referert til som «Hubcap» på grunn av coveret) i 1996 og *The Last Dog and Pony Show* i 1998.

Etter å ha flyttet til New York sent på 1990-tallet, fikk Mould øynene opp for dance og elektronika. Disse innflytelsene var tydelig klare på hans neste album *Modulate*, som eksperimenterte tungt med elektronika, til fansens og kritikernes store overraskelse. For å følge opp denne sounden begynte Mould å bruke psevdonymet *LoudBomb* (et anagram av navnet hans).  Han har til nå sluppet ut en utgivelse under dette navnet.

Mould tok en kort pause fra musikken for å bli involvert med profesjonell bryting, da han ble med i WCW som tekstforfatter for en kort periode. Etter kreative uenigheter mellom han de andre tekstforfatterne, forlot han selskapet til fordel for musikken. I tekstheftet som fulgte med albumet *Modulate* takker han noen av de wrestlerne han var assosiert med, inkludert Kevin Nash og Kevin Sullivan.

I tillegg til sine solo-prosjekter driver Mould også med DJ-ing. Han jobbet i 2005 med dance-artisten Richard Morel under navnet *Blowoff*, som resulterte i en utgivelse som ble gitt ut i september 2006.  Etter *LoudBomb* og *Blowoff* har Mould fått forespørsler om å gjøre remikser for en mengde dance- og rockeartister. En remiks av Interpols låt «Length Of Love» fikk varm mottakelse da den nylig ble gitt ut.

I store deler av 1990-tallet turnerte Mould med akustiske utgaver av sin sangkatalog (selv om han også spilte elektrisk gitar ved noen anledninger). Da soloalbumet *Body of Song* ble utgitt i 2005 annonserte Mould at han skulle ut på sin første bandturné siden 1998. Brendan Canty, best kjent som trommeslager i Fugazi, og Moulds *Blowoff* kollega, Morel, spiller henholdsvis trommer og keyboard for turnéen som hadde sin oppstart høsten 2005. Mould har på denne turnéen spilt flere låter fra Hüsker Dü-katalogen enn han har gjort siden bandet ble oppløst. I februar 2008 blir Moulds siste album, *District Line*, utgitt.

## I populærkultur
Den 29. september 2005 ble Moulds låt «Circles» brukt i tv-serien *[[The O.C.]]* under scenen hvor Marissa Cooper begynte sin første dag på offentlig skole i sesong 3.

Moulds låt «Dog on Fire» er kjenningsmelodien i *[[The Daily Show]]*. Gruppen They Might Be Giants spiller den aktuelle låten. Senere ble «See a Little Light» brukt som en av kjenningsmelodiene for HBO-serien *The Mind of the Married Man*.  Mould komponerte også kjenningsmelodien for TLC programmet, *In a Fix*.

Han og regissør Cameron Crowe (som var tidligere Rolling Stone journalist på 1970-tallet) er nære venner; *Bob Sugar* (spilt av Jay Mohr) i Crowes «Jerry Maguire» er oppkalt etter Bob Mould og hans tidligere band, Sugar.

Mould var med i en episode av IFCs, *The Henry Rollins Show* den 15. juni 2007.

## Konserter i Norge
* Garage, Bergen – 7. september 1991
* Café 3B, Trondheim – 8. september 1991

## Diskografi
(se også Hüsker Dü- og Sugar diskografi.)
* *Workbook* LP (Virgin, 1989)
* *See A Little Light* Single (Virgin, 1989)
* *Wishing Well + 4 Tracks* Single (Virgin, 1989)
* *Black Sheets of Rain* LP (Virgin, 1990)
* *Poison Years* Compilation LP (Virgin, 1994)
* *Egøverride* Single (Rykodisc, 1995)
* *Bob Mould* LP (Rykodisc, 1996)
* *The Last Dog and Pony Show* LP (Rykodisc, 1998)
* *Modulate* LP (Granary Music, 2002)
* *Live Dog 98: The Forum, London UK* konsert LP (Granary Music, 2002)
* *Long Playing Grooves* (utgitt under anagramet LoudBomb) LP (Granary Music, 2002)
* *Body of Song* (Yep Roc, 2005)
* *District Line* (Anti, 2008)

### Uoffisielle livealbum
* *The Calm Before the Storm* (Kiss The Stone, 1994)

### Produsent
* Soul Asylum, *Made To Be Broken* LP
* Articles of Faith, *Give Thanks* and *In this Life* LPs
* Magnapop, *Hot Boxing* LP
* Verbow, *Chronicles* LP
* The Zulus, *Down on the Floor* LP
* Impaler, *If We Had Brains... We'd Be Dangerous* LP

## Eksterne lenker
* 
* 
* 
* 
* Intervju med ''The Onion A.V. Club''
* Offisiell hjemmeside på Granary Music
* Boblog (Bob Moulds blogg)
* Wishing Well (uoffisiell fanside)
* PopMatters intervju